Aalborg Stiftstidende, 1842-11-25
Den kgl. Commissarius "maatte paa det Alvorligste protestere mod, at man her befatter sig med en Sag, der ligger aldeles udenfor Grændserne af Forsamlingens Virkekreds. Ligesom det følger af Naturen af Provindsialstænder, at de alene kunne behandle Sager, der vedkomme de under Samme henhørende Provindser, saaledes er det ogsaa i Anordningen af 28de Mai 1831 § 5 udtalt, at naar Provindsialstænderne finde Anledning til at ønske nogen Forandring i Landets almindelige eller de samme vedkommende Provindsers Love eller Jndretninger, eller de maatte finde dem beføiede til at føre nogen Besværing over Maaden, hvorpaa Lovene overholdes, eller Jndretningerne bestyres, kunne de derom gjøre Kongen Forestillinger og Forslag. Den herværende Forsamling er altsaa aldeles uberettiget til at beskjæftige sig med Hertugdømmet Slesvigs Anliggender, og han troer, at man i Kongeriget vilde i høi Grad føle sig forulempet, dersom det skulde falde de holsteenske Stænder ind, at fremkomme med Andragender angaaende Danmarks eller endogsaa blot Slesvigs særlige Anliggender. Han tør saaledes haabe, at Forsamlingen ikke vil indlade sig paa det bebudede Andragende. "Jeg har iøvrigt – tilføiede Commissarius - tilfældigviis idag modtaget et Brev fra Præsidenten i den slesvigske Forsamling, hvoraf jeg erfarer, hvad jeg allerede forud formodede, at han har erkjendt, at de Medlemmer, der ikke forstaae Andet end Dansk, maae være berettigede til at benytte sig af dette Sprog, og at han kun, med Hensyn til at den her omhandlede Deputerede er det tydske Sprog fuldkommen mægtigt, og tidligere bestandigt har udtalt sig i Samme, har fundet det urigtigt, at han vilde bruge et Sprog, som Fleerheden af Forsamlingens Medlemmer enten aldeles ikke forstaae, eller dog ialtfald ikke i den Grad, at de fuldkomment kunne opfatte et der holdt mundtligt Foredrag, og det er paa Grund deraf, og ikke efter et almindeligt Princip, at Præsidenten har forbudt (!) Kjøbmand Lorenzen at tale Dansk. Det er vel en aldeles privat Skrivelse, som ikke nærmest har havt til Hensigt at meddele mig det i den slesvigske Forsamling Passerede, hvorimod Præsidenten, der ansaae sig for at være i Brevgjæld til mig, leilighedsviis har gjort mig denne Meddelelse; men jeg troer desuagtet ikke at have begaaet nogen Jndiscretion ved at meddele Forsamlingen Foranførte, for at de urigtige Forestillinger, der synes at herske med Hensyn til det berørte Factum, derved kunne blive berigtigede." With maatte give Commissarius Ret, at det, hvis det blot var den Deputerede Lorenzen, der var bleven fornærmet, ikke vedkom denne Forsamling at tage sig af Sagen. Men han betragter Sagen fra det Standpunct, at man, idet man har fornærmet ham, ved at nægte ham i den slesvigske Stænderforsamling at tale Dansk og at protestere imod, at hans Foredrag blev tilført Protocollen, tillige har fornærmet de Dansktalende i Slesvig, den hele danske Nationalitet, og derfor mener han, at denne Forsamling er competent til at gaae ind paa Andragendet. Commissarius vedblev sin Protest imod Forsamlingens Jn competence. (Slutningen af Discussionen skal blive leveret imorgen og bemærkes blot, at det i forandret Form blev tilladt at indbringe Andragendet.)